《妙觉寺三咏 其二 梧桐》
宋代·孙觌

高梧傍层楼，隐翳崖寺古。森森露井寒，荫此六月暑。

秋风动地至，柯叶遽如许。依依别故林，黄落半粘土。

凉蝉不复号，惊鹊时自语。一夜绕空枝，愁绝两翅羽。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。